Br: 040201-082/23-729/1 5. maj 2023. godine

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2024. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima | √ | **nauka**  |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2024. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| **Nedovoljna afirmisanost istraživačke profesije i nauke u društvu**Crna Gora već ima razvijenu akademsku zajednicu u okviru četiri univerziteta i većeg broja samostalnih fakultetskih jedinica, tj. respektabilan broj lica sa titulom doktora nauka vezanih za proces visokog obrazovanja. Ipak, **nedovoljna je njihova uključenost u proces istraživanja i inovacija** koji podrazumijeva kontinuiran naučnoistraživački rad uz ažurno praćenje savremenih standarda, metoda i trendova u svjetskoj nauci, a naročito kada su u pitanju komercijalno orijentisana istraživanja. Pokazatelj ovog problema su podaci iz Saopštenja nekadašnjeg Ministarstva nauke, kao zvaničnog proizvođača statistike istraživanja i razvoja za 2019. godinu: [Saopštenje o statistici istraživanja i razvoja za 2019. godinu (www.gov.me)](https://www.gov.me/dokumenta/3fdd48be-7bb7-439f-a7b8-2a1f073b4078). Prema ovoj statistici, u Crnoj Gori ima ukupno registrovanih 1.586 istraživača, od čega 760 muškaraca i 826 žena (privreda, državni sektor, privatni neprofitni sektor i visoko obrazovanje). Međutim, putem anketiranja registrovanih istraživača, Ministarstvo je došlo do krajnjeg rezultata da se od ukupno 1.586, **značajno manji broj istraživača posvećuje istraživačkim aktivnostima**, dok su ostali većinom orijentisani na druge poslovne aktivnosti (nastava/predavanja i sl.). Ovo ukazuju na nužnost ulaganja u istraživačku profesiju, a početak toga procesa je promocija i popularizacija nauke u društvu. Da bi se išlo naprijed, potrebno je mlade stimulisati da se što više posvećuju bavljenjem naukom i tehnikom, bilo kao profesionalnim usmjerenjem, bilo kao hobijem. Za to im treba pružiti šansu i makar minimalne uslove. Posebno treba to omogućiti onima koji pokažu posebno zanimanje za to i određeni talenat. Dalje, problem koji uočavamo u tom procesu afirmacije istraživačke profesije je **mala zainteresovanost đaka za upis na fakultete prirodnih nauka**, kao posljedica nedovoljne informisanosti i obaviještenosti. Pokazatelj ovog problema su podaci Univerziteta Crne Gore o upisu studenata na smjerove prirodnih nauka. Naime, podaci Prirodno-matematičkog fakulteta Univerziteta Crne Gore ukazuju na slabo interesovanje učenika za upis na studijski program *Fizika* (od konkursom predviđenih 30, prosječan broj upisanih je iznosio po 15 po studijskoj godini, u 2020/2021, 2021/2022, i 2022/2023). Na studijskom programu *Matematika*, prosječno je upisano po 14 studenata po studijskoj godini, u 2020/2021, 2021/2022, i 2022/2023, od konkursom traženih 30 po studijskoj godini. Neznatno je bolja situacija na studijskom programu *Biologija*, gdje je prosječno upisanih 45 studenata u 2020/2021, 2021/2022. i 2022/2023 studijskoj godini, od konkursom traženih 50 po studijskoj godini. Dodatno, svjedoci smo da posljednjih godina **modeli klasičnog obrazovanja zaostaju za savremenim trendovima nametnutim u informatičkoj eri**. Direktne posljedice takvog zaostajanja svoje ishodište nalaze u nezaposlenosti mladih, socijalnoj isključenosti, kao i u neprepoznavanju sopstvenih potencijala. U Crnoj Gori još uvijek postoji nedovoljno mjesta i prilika gdje mladi mogu da se bave naukom i tehnikom van onoga što im pruža redovni obrazovni sistem. I dalje je mali broj laboratorija, radionica, istraživačkih kampova ili drugih oblika organizovanog rada sa mladima koji žele da se bave naukom i tehnikom. Iz tog razloga je potrebno podržati NVO koje se bave pormocijom nauke jer će oni na zanimljiv i edukativan način približiti đacima svijet nauke i motivisati ih da se njom i bave i da njihovo buduće zanimanje bude usmjereno na nauku, jer bez nauke i efikasne primjene novih tehnologija nijedno društvo ne može da se razvija. Inovativnost postaje imperativ. Iz ovog razloga, jedan od ključnih ciljeva naučne politike je afirmacija istraživačke profesije i stvaranje kritične mase istraživača koja je sposobna da se integriše u internacionalne, inovativne i komercijalne istraživačke tokove. Takođe, ključno je promovisanje istraživačke profesije i njihova atraktivnost, kao i karijera naučnika i istraživača uopšte, ali i karijere istraživača u privredi i povezivanje akademskog i privatnog sektora, što bi učinilo da se Crna Gora okrene ka ekonomiji baziranoj na znanju. Samo kvalitetna naučnoistraživačka zajednica predstavlja pravi društveni resurs, tj. katalizator ideja privlačnih za biznis koji pokreće privredni rast.Važno je pomenuti da Ministarstvo nauke i tehnološkog razvoja na godišnjem nivou organizuje Festival „Dani nauke i inovacija“, za promociju nauke i inovacija, koji javnosti predstavlja naučnu izvrsnost, uspješne mlade istraživače i savremena naučna dostignuća, naročito stavljajući naglasak na približavanje nauke djeci i omladini, sa primjerima uspješnih mladih istraživača, koji su započeli istraživačku karijeru i postižu zapažene međunarodne rezultate, kako u nauci, tako i u komercijalnoj sferi. Festival svake godine posjeti oko 30.000 posjetilaca, a više od polovine učesnika su učenici osnovnih i srednjih škola, što ukazuje na to da postoji interesovanje kod najmlađih koji predstavljaju veoma važnu ciljnu grupu, te je zato neophodno njihovo pravilno usmjeravanje. Potrebno je raditi na daljem unapređenju Festivala na način da se u što većoj mjeri uključi privreda, kako u svojstvu izlagača, tako i u svojstvu posmatrača, kao i NVO sektor.U sklopu godišnjeg Konkursa za sufinasiranje naučnoistraživačke djelatnosti, koji raspisuje Ministarstvo, predviđena je posebna tačka za sufinansiranje aktivnosti promocije nauke i istraživanja u Crnoj Gori, koja ima za cilj prevashodno podršku projekata koji se uklapaju u program Festivala. Ove ativnosti ukazuju na kontinuirani angažman Ministarstva da promoviše nauku i njene rezultate, te da približi iste široj javnosti. Napori koje Ministarstvo ulaže povezivanjem civilnog društva, naučne zajednice, privrednih subjekata i javne uprave imaju za cilj bolje razumijevanje uloge nauke u društvu. Drugim riječima, neophodno je pokazati koliko je nauka važna, ne samo za naučnike, već i za one koji se ne bave naukom. U društvu zasnovanom na znanju, građani treba da budu u prilici da naprave izbore na osnovu pouzdanih i relevantnih informacija koje nudi nauka. Evidentno je da postoji nedostatak dobre komunikacije naučne zajednice sa građanima, a upitno je koliko će naučna dostignuća biti korektno predstavljena putem priloga u medijima. Zato je promocija nauke važna u približavanju naučnih rezultata, kako građanima, tako i drugim akterima od interesa za promociju nauke.Ministarstvo je, takođe, kreiralo portal „Crnogorska naučna mreža“ - informacioni sistem za pružanje podataka vezanih za naučnike i istraživače iz Crne Gore i dijaspore, putem kojeg nastoji da promoviše i umreži naučnoistraživačku i inovacionu zajednicu. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Saopštenje bivšeg Ministarstva nauke, kao zvaničnog proizvođača statistike istraživanja i razvoja za 2019. godinu, o malom broju istraživača koji su puno radno vrijeme posvećeni istraživačkim aktivnostima: [Saopštenje o statistici istraživanja i razvoja za 2019. godinu (www.gov.me)](https://www.gov.me/dokumenta/3fdd48be-7bb7-439f-a7b8-2a1f073b4078) **Strategija naučnoistraživačke djelatnosti (2017-2021)****Strategija pametne specijalizacije Crne Gore (2019-2024)** | Ministarstvo nauke**Ministarstvo nauke**Dokument dostupan na linku: [e5c94b2c-c038-4003-b719-547317d3198c (wapi.gov.me)](https://wapi.gov.me/download-preview/e5c94b2c-c038-4003-b719-547317d3198c?version=1.0)**Ministarstvo nauke**Dokument dostupan na linku: [Strategija-pametne-specijalizacije-Crne-Gore-2019-2024-.pdf (s3.me)](https://s3.me/wp-content/uploads/2022/06/Strategija-pametne-specijalizacije-Crne-Gore-2019-2024-.pdf) |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| **Strategija naučnoistraživačke djelatnosti (2017-2021)****Strategija pametne specijalizacije Crne Gore (2019-2024)** | **Cilj 5.1. Razvoj ljudskih resursa i istraživačkih kapaciteta****Mjera: 5.1.1.3. Promocija istraživačke profesije****Aktivnosti:*** Potrebno je nastaviti sa aktivnostima kojim će se u javnosti promovisati istraživačke profesije i njihova atraktivnost, kao i karijera naučnika i istraživača;
* Razmotriti otvaranje novog Centra za promociju nauke, koji bi kontinuirano popularizovao nauku i približio je prvenstveno mlađoj populaciji kao izbor zanimanja;
* Intenziviranje promocije nauke i profesije istraživača;
* Unapređenje festivala „Otvoreni dani nauke“.

**Cilj 2: Jačanje ljudskih resursa u oblasti istraživanja i inovacija****Mjera: Promocija nauke i profesije istraživača****Aktivnosti:*** Intenziviranje promovisanja profesije istraživača i njene afirmacije u društvu, kako bi se u konkretnu profesiju privuklo što više talenata, te da bi se povratilo povjerenje privrede u domaći ljudski kapital i privukle investicije iz tog sektora.
 |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| **Aktivnosti za afirmaciju istraživačke profesije** treba da se odnose na: približavanje aktuelnih naučnih pitanja i metoda mladima i širem građanstvu; unapređenje novinarstva fokusiranog na nauku i istraživanja; promovisanje istraživanja crnogorskih naučnika; podršku istraživača obrazovnom procesu; naučne aktivnosti u koje su uključeni građani; umrežavanje sa regionalnim i međunarodnim inicijativama u oblasti nauke u društvu i rad s mladim istraživačima-talentima.Kroz ove aktivnosti unaprijediti i Festival „Dani nauke i inovacija“ i stvoriti dobru osnovu za uspostavljanje i razvoj Centra za promociju nauke. | 10-15 organizovanih promotivnih događaja: obuka, radionica, takmičenja i drugih događaja;30-40 mladih istraživača-talenata obuhvaćenih programom promocije nauke; 3-5 gostujućih naučnika na promotivnim događajima | * Dokumenta nastala kao rezultat istraživanja
* Narativni i finansijski izvještaji
 |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2024. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2024. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| **Cilj 5.1. Razvoj ljudskih resursa i istraživačkih kapaciteta (Strategija naučnoistraživačke djelatnosti (2017-2021))****Cilj 2: Jačanje ljudskih resursa u oblasti istraživanja i inovacija (Strategija pametne specijalizacije Crne Gore (2019-2024))** | Organizovanje tematskih sastanaka, obuka, radionica, takmičenja i konferencija-edukacija učenika osnovnih i srednjih škola, studenata, zainteresovanih lica...Organizovanje stručnih panela, okruglih stolova, sastanaka i seminara-konferencija sa međunarodnim učešćem, uključujući mlade crnogorske istraživače-talente;Podrška istraživačkim kampovima za učenike i mlade talente;Povezivanje s drugim regionalnim i međunarodnim inicijativama. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2024. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| „Sa naukom na ti“ | 80.000,00 € | / |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2024. godini.

|  |
| --- |
| Opis glavnih grupa korisnika, njihov broj i potrebe |
| Šire građanstvo: postiže se podizanje vidljivosti nauke i njenog značaja za društvo;Mladi talenti: kod izbora profesije treba ih privući da se opredijele za karijeru istraživača - učenici osnovnih i srednjih škola, kao i studenti, koji su zainteresovani da se bave istraživanjem;Mladi istraživači: imaće priliku da, kroz ostvarenu promociju nauke, steknu nova znanja i iskustva o mogućnostima jačanja svojih istraživačkih kapaciteta; iRenomirane NVO u oblasti promocije nauke. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| 7-10 projekata u zavisnosti od veličine sredstava dodijeljenih pojedinačnim NVO | 7-10 potpisanih ugovora u zavisnosti od veličine sredstava dodijeljenih pojedinačnim NVO |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: „Sa naukom na ti“ |
| Najniži iznos finansijske podrške koju će biti moguće ostvariti na osnovu javnog konkursa: 5.000,00 € | Najviši iznos finansijske podrške koju će biti moguće ostvariti na osnovu javnog konkursa: 8.000,00 € |

**NAPOMENA:** stavom 4 člana 32 Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |   |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **„Sa naukom na ti“** | 2 | Zorana Lakićević MilutinovićMilica Lakčević  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  |  Ime i prezime |  M.P. |  Potpis |  |